Ioanna Grivea
Tue, 03 Feb 2026 11:30:00 +0200

ΥΠΟΤΡΟΦΙΕΣ

Στο πλαίσιο του Προγράμματος Μεταπτυχιακών Σπουδών προβλέπεται η χορήγηση υποτροφιών αριστείας, σύμφωνα με τον ισχύοντα Κανονισμό Σπουδών του ΠΜΣ.

Ειδικότερα, για το τρέχον ακαδημαϊκό έτος, προβλέπεται η χορήγηση:

Δύο (2) υποτροφιών αριστείας με πλήρη απαλλαγή από τα τέλη φοίτησης σε αποφοίτους του Τμήματος Ιατρικής της Σχολής Επιστημών Υγείας του Πανεπιστημίου Θεσσαλίας, οι οποίοι θα έχουν πτυχίο "‘Αριστα" ή "Λίαν καλώς" και έχουν υποβάλει αίτηση για ειδικότητα Παιδιατρικής στην Παιδιατρική κλινική του Πανεπιστημίου Θεσσαλίας ή υπηρετεί σε αυτήν ως ειδικευόμενος ιατρός. Εάν υπάρχουν περισσότεροι από 2 υποψήφιοι ανά έτος η επιλογή θα γίνεται με βάση τον καλύτερο μέσο όρο βαθμό στα μαθήματα παιδιατρικής Ι, ΙΙ και Παιδιατρική (πτυχιακό). Σε περίπτωση ισοβαθμίας θε επιλέγεται ο υποψήφιος που έχει ως μόνιμη κατοικία την Λάρισα. Η χορήγηση υποτροφιών προϋποθέτει ότι ο μεταπτυχιακός φοιτητής δεν λαμβάνει υποτροφία από άλλη πηγή και δεν έχει εισαχθεί στο ΠΜΣ με απαλλαγή από την καταβολή τελών φοίτησης.

Επιπλέον, στο πλαίσιο της ενίσχυσης της αριστείας και της υποστήριξης της κλινικής εκπαίδευσης, έχει προταθεί η χορήγηση υποτροφίας με πλήρη απαλλαγή από τα τέλη φοίτησης σε απόφοιτο Νοσηλευτικής που υπηρετεί στην Παιδιατρική Κλινική του Πανεπιστημίου Θεσσαλίας ή στις Μονάδες αυτής. Η εφαρμογή της ανωτέρω πρόβλεψης τελεί υπό την ολοκλήρωση των προβλεπόμενων θεσμικών διαδικασιών.